Diari Oficial de la Generalitat Valenciana


Sumari del DOGV 8388, del 21-09-2018 (2018/8442)

RESOLUCIÓ de 30 d'agost de 2018, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Seguretat i Medi Ambient, qualificació SEA 028\_2 Serveis per al Control de Plagues.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8388

Data del DOGV
:   21-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8442


Data del document
:   30-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 30 d'agost de 2018, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Seguretat i Medi Ambient, qualificació SEA 028\_2 Serveis per al Control de Plagues. [2018/8442]  
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com estableix l'article 4, apartat 1, lletra b), de la Llei orgànica 5/2002, de 19 de juny, de les qualificacions i de la Formació Professional.  
Mitjançant el Reial decret 1224/2009, de 17 de juliol, de reconeixement de les competències professionals adquirides per experiència laboral, s'estableix el procediment i els requisits per a l'avaluació i acreditació de les competències professionals adquirides per les persones a través de l'experiència laboral o de vies no formals de formació, així com els efectes d'aquesta avaluació i acreditació de competències.  
  
Sobre això, l'administració educativa ha previst en l'article 40 del Reial decret 1147/20è, a fi de completar o finalitzar aquests ensenyaments.  
Per part de l'administració laboral, en el Reial decret 34/2008, de 18 de gener, pel qual es regulen els certificats de professionalitat, estableix en l'article 8 que el certificat de professionalitat es pot obtindre mitjançant els procediments per a l'avaluació i acreditació de les competències professionals adquirides a través de l'experiència laboral o de vies no formals de formació, així com, mitjançant l'acumulació d'acreditacions parcials de les unitats de competència que comprenga el certificat de professionalitat.11, de 29 de juliol, pel qual s'estableix l'ordenació general de la formació professional del sistema educatiu, que l'acreditació parcial d'unitats de competència obtinguda a través del procediment determinat pel Reial decret 1224/2009, permetrà, als qui desitgen cursar els ensenyaments de la formació professional del sistema educatiu, sol·licitar la convalidació o exempció dels mòduls professionals establits en la norma que regule cada títol o curs d'especialització.  
D'altra banda, el Reial decret 830/2010, de 25 de juny, pel qual s'estableix la normativa reguladora de la capacitació per a realitzar tractaments amb biocides, va determinar un termini de sis anys des de la publicació de la norma esmentada per a acreditar la capacitació per a l'aplicació de biocides, o per a realitzar diagnòstics de situació, planificar i avaluar riscos, supervisar tractaments i definir mesures a adoptar, i assegurar el compliment de les obligacions de caràcter tècnic dels tractaments amb els diferents tipus de biocides. Aquest termini ha estat ampliat pel Decret 85/2016, de 8 de juliol, del Consell, que ha prorrogat la vigència dels carnets de manipuladors de biocides nivell bàsic i qualificat a la Comunitat Valenciana obtinguts amb anterioritat al 15 de juliol de l'any 2016 fins al 15 de juliol de l'any 2020.  
  
Una de les vies per a acreditar la capacitació requerida per la normativa vigent, és a través del procediment de reconeixement de la competència professional adquirida per experiència laboral o formació no formal, regulat pel Reial decret 1224/2009, que permet obtindre els requisits per a sol·licitar el certificat de professionalitat corresponent. Per a conèixer la demanda existent a la nostra comunitat dels procediments esmentats en l'àmbit professional de l'aplicació de biocides, es va crear per Resolució de 14 de setembre de 2016, de la Direcció General de Formació Professional i Ensenyaments de Règim Especial, un cens per a la concreció de necessitats de reconeixement de la competència professional en la família professional de Seguretat i Medi Ambient. Finalitzat el termini per a inscriure's en el cens esmentat va resultar que el nombre de persones censades va ser molt inferior al previst, per la qual cosa es va valorar amb el Servei de Promoció i Prevenció en l'Entorn Laboral de la Conselleria de Sanitat Universal i Salut Pública, que era necessari ampliar el termini per a inscriure's en el cens i obtindre un coneixement més precís de les necessitats del sector abans de planificar la resposta adequada, la qual cosa es va fer per Resolució de 5 de maig de 2017, de la Direcció General de Formació Professional i Ensenyaments de Règim Especial.  
Una vegada recollides les necessitats en tots dos censos, procedeix ara convocar un procediment de reconeixement de la competència professional adquirida per experiència laboral o formació no formal per a satisfer la demanda recollida en aquests.  
A la Comunitat Valenciana el Decret 3/2018, de 12 de gener, del Consell, ha establit una estructura organitzativa conjunta responsable del procediment d'avaluació i acreditació de la competència professional adquirida per experiència laboral o formació no formal entre la conselleria competent en matèria d'educació i la conselleria competent en matèria d'ocupació i ha definit les característiques de les convocatòries.  
  
D'altra banda, el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, atribueix al Servei de Gestió de la Formació i Qualificació Professional, de la Direcció General de Formació Professional i Ensenyaments de Règim Especial, la funció de gestionar el procediment de reconeixement, avaluació i certificació de les competències professionals.  
Per tot això, informat el Consell Valencià de Formació Professional i en virtut de les competències atribuïdes per l'article 16 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquesta direcció general resol:  
  
Primer. Objecte  
Aquesta resolució té per objecte dur a terme, en l'àmbit de la Comunitat Valenciana, l'avaluació i acreditació d'unitats de competència professional adquirides a través de l'experiència laboral o de vies no formals de formació, de conformitat amb el que s'estableix en el Reial decret 1224/2009, de 17 de juliol, i les bases que es recullen en l'annex I d'aquesta resolució.  
  
Segon. Unitats de competència, seus i places convocades  
Les unitats de competència objecte d'avaluació i acreditació, així com les places convocades i les seus en les quals està previst dur a terme el procediment, estan recollides en l'annex III, amb indicació, si és el cas, dels títols de Formació Professional i certificats de professionalitat en els quals estan incloses.  
  
Tercer. Destinataris  
Dirigida a professionals de la Comunitat Valenciana del sector de tractament amb biocides que compleixen els requisits previstos en la normativa, amb caràcter prioritari per a aquells que s'hagueren inscrit en els censos publicats per Resolució de 14 de setembre de 2016 i de 5 de maig de 2017, de la Direcció General de Formació Professional i Ensenyaments de Règim Especial i complir els requisits exigits en aquests.  
  
Quart. Execució  
Es faculta el Servei de Gestió de la Formació i Qualificació Professional, de la Direcció General de Formació Professional i Ensenyaments de Règim Especial, per a executar o aplicar el procediment d'avaluació i acreditació objecte d'aquesta resolució, conforme a les bases de la convocatòria i amb plena subjecció a les disposicions i normativa vigent en aquesta matèria.  
No obstant això, en tot allò que no es preveu expressament en aquesta resolució serà aplicable el Reial decret 1224/2009, de 17 de juliol, pel qual es regula el reconeixement de les competències professionals adquirides per experiència laboral.  
  
Cinqué. Designació del personal assessor i avaluador  
La directora general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà el personal assessor i avaluador, degudament habilitat, que actuaran en la seu establida per a dur a terme el procediment de reconeixement de la competència professional adquirida per experiència laboral.  
  
Sisé. Retribucions  
El personal assessor i avaluador empleat públic designat per a participar en aquest procediment percebran, una vegada finalitzat aquest, les compensacions econòmiques previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris del personal al servei de la Generalitat Valenciana. L'import del pagament al personal assessor i components de la comissió d'avaluació quan siguen professionals o experts aliens a l'Administració, serà aquest però en concepte de prestació de serveis especials.  
Per a les funcions d'avaluació, assessorament i admissió es determinarà mitjançant resolució de la directora general de Formació Professional i Ensenyaments de Règim Especial, el nombre màxim de sessions en funció de les unitats de competència convocades, els candidats admesos i el nombre de personal assessor i avaluador que participe en el procediment.  
  
Seté. Seguiment del procediment  
El Consell Valencià de Formació Professional serà informat del desenvolupament i resultats del procediment convocat per aquesta resolució.  
  
Huité. Documentació del procés  
L'expedient del procediment, en el qual es recolliran tots els registres i resultats produïts al llarg d'aquest, serà custodiat en el centre designat com a seu.  
Transcorreguts dos mesos des de la publicació dels llistats definitius d'admesos, els candidats no admesos disposaran d'un mes per a retirar la seua documentació en el centre en el qual l'hagen dipositada.  
  
D'altra banda, els candidats admesos que hagen participat en el procediment, transcorreguts dos mesos des del lliurament d'acreditacions, disposaran d'un mes per a retirar la documentació del centre assignat per a realitzar el procediment.  
En tots dos casos transcorregut el període fixat per a recuperar la documentació, en cas de no haver estat retirada, aquesta podrà ser destruïda per l'Administració.  
  
Nové. Entrada en vigor i recursos  
La resolució tindrà efecte des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, les persones interessades podran interposar recurs d'alçada davant del secretari autonòmic d'Educació i Investigació de la Conselleria d'Educació, Investigació, Cultura i Esport, en el termini d'un mes, a partir de l'endemà de la publicació, de conformitat amb el que s'estableixen en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de setembre de 2018.- La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Bases de la convocatòria  
  
1. Requisits de participació  
Les persones que desitgen participar en el procediment hauran de complir els següents requisits generals:  
1. Posseir la nacionalitat espanyola, haver obtingut el certificat de registre de ciutadania comunitària o la targeta de familiar de ciutadà de la Unió, o ser titular d'una autorització de residència o, de residència i treball a Espanya en vigor, en els termes establits en la normativa espanyola d'estrangeria i immigració.  
2. Tindre 20 anys complits en el moment de realitzar la inscripció, per a unitats de competència de qualificacions de nivell II i III, i 18 anys per a unitats de competència de qualificacions de nivell I.  
3. Tindre experiència laboral o formació relacionada amb les competències professionals que es volen acreditar:  
En el cas d'experiència laboral. Justificar en els últims 10 anys transcorreguts abans de realitzar-se la convocatòria, per a unitats de competència de nivell II i III, almenys 3 anys, amb un mínim de 2.000 hores treballades en total. I per a unitats de competència de nivell I, almenys 2 anys, amb un mínim de 1.200 hores treballades en total.  
En el cas de formació: justificar en els últims 10 anys transcorreguts abans de realitzar-se la convocatòria, almenys 300 hores per a unitats de competència de nivell II i III, i 200 hores per a unitats de competència de nivell I. En els casos en els quals els mòduls formatius associats a la unitat de competència que es pretén acreditar contemplen una durada inferior, s'hauran d'acreditar les hores establides en aquests mòduls. Veure annex III.  
La justificació dels requisits de participació així com de l'historial professional i/o formatiu, es farà a través de la documentació que s'estableix en l'annex IV.   
La falta del compliment dels requisits establits comporta l'exclusió de la convocatòria.  
2. Seu per al procediment  
Aquest procediment es durà a terme en els centres que s'assenyalen en l'annex III.  
3. Places convocades.  
El nombre de places convocades és de 870, com es recull en l'annex III. No obstant això, s'atendran per grups de candidats en funció de la seua ordenació. El nombre de candidats en cada grup s'establirà segons la disponibilitat de personal assessor i avaluador.  
  
4. Fases i actuacions del procediment  
Aquest procediment d'avaluació i acreditació de competències professionals consta de les següents actuacions i fases:  
Per a tots els candidats:  
1. Informació i orientació: aquesta fase ha de proporcionar informació bàsica de com obtindre l'acreditació d'unitats de competència, incloses en el Sistema Nacional de Qualificacions i Formació Professional, i sobre el procediment regulat per aquesta resolució.  
2. Preinscripció: aquesta actuació és necessària per a realitzar una distribució ajustada dels candidats seleccionats per seu. La preinscripció es realitza de forma telemàtica d'acord amb la declaració responsable dels candidats, que serà comprovada i contrastada en l'actuació següent.  
  
Per a cada grup que se cite:  
3. Admissió i inscripció de candidats: serà duta a terme per la comissió d'avaluació que es constituirà en comissió d'admissió, en aquesta actuació es contrastarà el compliment dels requisits necessaris per a participar i la veracitat de l'autobaremació. La falsedat en les dades aportades o declarades comportarà la pèrdua dels drets a participar en aquesta convocatòria, sense perjudici del dret a reclamar davant les llistes provisionals.  
4. Fase d'assessorament: de suport als candidats en la recopilació i ordenació de les evidències necessàries que demostren el domini professional relatiu a les unitats de competència que desitja li siguen acreditades i d'orientació sobre les possibles accions formatives que han d'efectuar a fi de millorar la qualificació professional.  
5. Sol·licitud d'avaluació de la competència professional: una vegada finalitzada la fase d'assessorament, el candidat a la vista de l'informe de l'assessor o de l'assessora, que no és vinculant, haurà de sol·licitar les unitats de competència en les quals vol ser avaluada.  
6. Fase d'avaluació: de comprovació, en cadascuna de les unitats de competència en què s'haja inscrit el candidat, de la competència professional requerida en les realitzacions professionals corresponents.  
  
7. Assessorament final i individual sobre itineraris formatius que puguen completar un perfil professional.  
8. Fase d'acreditació i registre: es reconeixeran, acreditaran i registraran les unitats de competència demostrades pels candidats al llarg del procediment d'avaluació. El document d'acreditació serà emès per la Direcció General de Formació Professional i Ensenyaments de Règim Especial.  
5. Informació i orientació general  
Amb caràcter previ a l'inici del procediment de reconeixement de la competència professional, el Servei de Gestió de la Formació i Qualificació Professional, en col·laboració amb els centres designats com a seus, facilitarà informació general als possibles candidats sobre el desenvolupament del procediment, de manera que aquests puguen prendre una decisió sobre la participació en aquest.  
Aquesta informació es traslladarà igualment als efectes oportuns a les oficines d'ocupació, agències de desenvolupament local, als diferents agents socials i econòmics representats en el Consell Valencià de la Formació Professional i a l'organisme amb competència en salut pública.  
6. Preinscripció i termini de presentació  
6.1. Preinscripció  
Cada persona pot presentar la preinscripció en totes o algunes de les unitats de competència convocades.  
Els qui desitgen participar en el procés d'acreditació hauran de presentar una instància telemàticament. Les dades que es requereixen per a sol·licitar la preinscripció figuren en l'annex II.1 d'aquesta resolució. A més les persones aspirants hauran d'emplenar de forma obligatòria, també telemàticament i en aquesta aplicació, l'historial professional i formatiu, el contingut del qual apareix en l'annex II.2. El formulari per a la sol·licitud se situarà en la web de Qualificacions Professionals de la Conselleria d'Educació, Investigació, Cultura i Esport.  
  
http://www.ceice.gva.es/web/cualificaciones-profesionales.  
Una vegada emplenada la sol·licitud i remesa en línia, l'aspirant haurà d'imprimir-la i conservar-la per a presentar-la posteriorment si se li requereix en la fase d'admissió, al costat de la documentació acreditativa que consta en l'annex IV, davant la comissió d'admissió de la seu que li haja sigut assignada.  
6.2. Termini de presentació  
El termini de presentació de sol·licituds serà de 20 dies hàbils a comptar des de l'endemà de la publicació en el DOGV. En aquest còmput no s'inclouran els dissabtes, diumenges ni festius.  
7. Criteris d'ordenació  
Les sol·licituds s'ordenaran d'acord amb els criteris de prioritat que es detallen a continuació i s'atendran fins a completar les places convocades:  
Criteri de prioritat 1r: persones inscrites en els censos publicats per Resolució de 14 de setembre de 2016 i 5 de maig de 2017, de la Direcció General de Formació Professional i Ensenyaments de Règim Especial.  
  
Criteris de prioritat 2n: persones que no havent-se inscrit en els censos esmentats en el criteri 1r compleixen la següent condició:   
Que exercisquen o hagen exercit, almenys el temps previst punt 1, com a personal aplicador de biocides dels tipus 2, 3, 4, 14, 18 i 19 (excepte els TP2 utilitzats en el control de legionel·la, clau 100 del Registre Oficial de Biocides):  
En empreses (o com a autònoms) inscrites o inscrits:  
En el Registre Oficial d'Establiments i Serveis Biocides de la Comunitat Valenciana (ROESB Comunitat Valenciana).  
O en el registre equivalent de qualsevol altra comunitat o ciutat autònoma si és resident en la nostra Comunitat.  
I que estiguen en possessió:  
Del carnet de manipulador de biocides, nivell bàsic.  
O del carnet de manipulador de biocides, nivell qualificat  
O del certificat de professionalitat de Gestió de Serveis per al Control d'Organismes Nocius (o tindre adquirides les seves unitats de competència reconegudes) sense tindre cap dels carnets anteriors.  
Dins dels criteris de prioritat anteriors, les sol·licituds s'ordenaran per l'experiència laboral acreditada, ordenades de forma decreixent pel nombre més gran de dies acreditats mitjançant l'Informe de vida laboral o informe de la mutualitat corresponent, comptats com a màxim fins al dia anterior al començament de la preinscripció, inclòs. Els candidats, amb independència del grup de prioritat que els corresponga, hauran d'emplenar les dades sobre l'historial professional i el formatiu de la sol·licitud. En cas d'empat els candidats s'ordenaran, de forma decreixent, per ordre d'arribada de la sol·licitud.  
  
8. Criteris per a l'assignació de centre o seu i llistes de persones preinscrites que passen a la fase d'admissió  
Amb caràcter general  
8.1. Si s'ofereix més d'una seu, els aspirants les poden triar totes de manera prioritzada. L'assignació a una d'aquestes s'efectuarà, successivament, d'acord amb:  
a) L'ordenació dels candidats derivada dels grups de prioritat i posició que s'ocupe en aquests.  
b) El centre o seu prioritzada.  
c) El nombre de places assignades finalment a cada seu.  
És recomanable optar per tots els centres oferits de manera prioritzada, ja que alguna seu sense suficients candidats pot ser anul·lada i en aqueix cas, als qui van optar per aquesta no se'ls assignarà plaça si no s'ha optat per una segona seu, d'altra banda, si no s'opta per cap, quedaran exclosos.  
Per a cada grup que se cite  
8.2. Llistes provisionals de persones preinscrites.  
En la web de qualificacions professionals de la Conselleria d'Educació, Investigació, Cultura i Esport http://www.ceice.gva.es/va/web/cualificaciones-profesionales es faran públiques les llistes provisionals, i s'indicaran les persones preinscrites, que una vegada aplicats els criteris de prioritat i baremació segons les dades declarades per la persona interessada, passen a la fase d'admissió, amb indicació del centre o seu adjudicada, les preinscrites que no passen momentàniament a la fase d'admissió, que queden en llista d'espera mentre dure la fase d'admissió i les excloses amb indicació el motiu d'exclusió.  
8.3. Reclamació i esmena de les llistes provisionals  
Durant els 5 dies hàbils següents de la publicació, les persones interessades poden reclamar o sol·licitar l'esmena d'algun error comés pel candidat en emplenar la sol·licitud o l'autobarem, a través del procediment telemàtic que s'indique al costat del llistat provisional.  
  
8.4. Llistes definitives de les persones preinscrites  
El Servei de Gestió de la Formació i Qualificació Professional, rebudes les sol·licituds de correcció o esmena, corregirà si escau els errors a instàncies de les persones interessades en el termini màxim de 5 dies hàbils següents al de la finalització del termini de reclamació i farà pública en la web citada anteriorment, els llistats definitius amb les persones preinscrites que passen a la fase d'admissió, amb indicació del centre o seu adjudicat si hi haguera més d'una, les persones preinscrites que queden en llista d'espera mentre dure la fase d'admissió i les persones excloses per no complir els requisits.  
Les dades que apareguen en les llistes definitives ja no podran ser objecte de reclamació excepte en el cas que en la fase següent siguen modificades per la comissió encarregada de l'admissió.  
En publicar les llistes definitives es convocaran les persones preinscrites que passen a la fase d'admissió, a una sessió informativa i d'aportació de documents, d'obligada assistència, en la corresponent seu.  
  
8.5. Situació de les persones preinscrites que momentàniament no passen a la fase d'admissió  
Les persones preinscrites que momentàniament no passen a la fase d'admissió, conformen una llista d'espera i passaran a la fase esmentada si es generen vacants dins d'aquest període, sempre que acrediten els mèrits al·legats en l'autobarem. Per a això, seran convocades a través de la web, per a aportar la documentació corresponent, per la qual cosa hauran de consultar aquesta web regularment.  
9. Admissió i inscripció en el centre  
9.1. Sessió per a aportació de documents  
a) Els candidats preinscrits convocats han d'assistir personalment o autoritzar a alguna persona per a aportar els documents que acrediten els requisits de participació així com el seu historial professional i formatiu.  
  
b) La sessió té per objecte recollir la documentació que ha de presentar-se segons s'indica en l'annex IV, acarar amb els originals les còpies presentades i en el cas de detectar l'absència d'algun document citar la persona interessada per a la seva presentació. La persona interessada ha de presentar originals o original i còpia per a acarar quan vulga conservar l'original.  
c) Els documents a presentar podran estar redactats en qualsevol de les dues llengües oficials de la Comunitat Valenciana, de no ser així hauran de ser acompanyats per la traducció oficial en alguna d'aquestes llengües.  
d) La falta d'assistència, personal o autoritzada no justificada, a la sessió s'entendrà com a renúncia a la convocatòria. Es considerarà causa justificada els casos en els quals la no-assistència estiga motivada per malaltia pròpia que impossibilite la seva assistència, o per esdevenir un deure inexcusable. S'entén com a deure inexcusable de caràcter públic o personal, l'obligació que incumbeix a una persona l'incompliment de la qual li genera una responsabilitat d'índole penal, civil o administrativa. En aquests supòsits, s'haurà de justificar la circumstància esdevinguda mitjançant document acreditatiu d'aquesta. En cas de justificar l'absència, el president de la comissió d'admissió notificarà al més prompte possible per correu electrònic o postal al candidat una nova data per a la sessió d'aportació de documents.  
9.2. Revisió de la documentació aportada  
La comissió d'admissió constituïda en la seu, revisarà la documentació aportada pels candidats.  
La falsedat en les dades aportades o declarades comportarà la pèrdua del dret a participar en aquesta convocatòria, sense perjudici de la possible reclamació a les llistes provisionals.  
Si abans de la publicació del llistat provisional de persones admeses es genera alguna vacant, es procedirà segons indica l'apartat 8.4.  
  
9.3. Llistats provisionals de persones admeses  
L'Administració farà pública en la web de qualificacions professionals de la Conselleria d'Educació, Investigació, Cultura i Esport, el llistat provisional de persones admeses, no admeses i excloses amb expressió dels motius de l'exclusió.  
Les persones interessades disposaran de 5 dies hàbils, a partir de l'endemà de la publicació dels llistats provisionals, per a presentar, davant la comissió, al·legacions contra aquestes. En aquestes al·legacions no es podran presentar documents relatius a experiències diferents de les aportades inicialment.  
9.4. Llistes definitives de persones admeses  
La comissió d'admissió analitzarà les al·legacions presentades per les persones interessades i elaborarà el llistat definitiu de persones admeses, no admeses i excloses, que s'exposarà per part de l'Administració en la web de qualificacions professionals de la Conselleria d'Educació, Investigació, Cultura i Esport, en el termini màxim de 5 dies hàbils posteriors a la finalització del termini de presentació de reclamacions. Sobre aquest tema s'entendran respostes les reclamacions a través de la publicació dels llistats definitius, i resultaran desestimades totes aquelles reclamacions interposades als llistats provisionals que no s'hagen tingut en consideració en els llistats definitius.  
  
Contra aquest acte, que no esgota la via administrativa, es podrà interposar en el termini d'un mes, recurs d'alçada davant la directora general de Formació Professional i Ensenyaments de Règim Especial.  
9.5. Durada de la fase d'admissió  
Aquesta fase tindrà una durada màxima de 25 dies hàbils, i no es computaran els dissabtes, diumenges ni festius. En casos excepcionals i degudament acreditats el Servei de Gestió de la Formació i Qualificació Professional podrà ampliar aquest termini.  
10. Assessorament  
1) En funció del nombre de candidats finalment admesos, la directora general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà el personal assessor adscrit per seus en aquest procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
  
2) L'assessorament serà obligatori i tindrà caràcter individualitzat o col·lectiu, en funció de les necessitats dels candidats. Per a accedir a aquesta fase cal acreditar el pagament de la taxa corresponent i presentar la sol·licitud d'inscripció en la fase d'assessorament. Tots dos documents es podran trobar en la web de qualificacions professionals quan siga convocat a la reunió grupal d'assessorament. L'abandó o renúncia a aquesta fase per part del candidat, que s'haurà de realitzar per escrit dirigit a la persona coordinadora de l'equip d'assessors, no comporta el reintegrament de la taxa corresponent. La falta d'assistència no justificada a les reunions grupals o individuals, provocarà la pèrdua de la condició de candidat Es considerarà causa justificada els casos en els quals la no-assistència estiga motivada per malaltia pròpia que impossibilite la seva assistència, o per esdevenir un deure inexcusable. S'entén com a deure inexcusable de caràcter públic o personal, l'obligació que incumbeix a una persona l'incompliment del qual li genera una responsabilitat d'índole penal, civil o administrativa. En aquests supòsits, s'haurà de justificar la circumstància esdevinguda mitjançant document acreditatiu d'aquesta. En cas de justificar l'absència, el personal assessor notificarà al més prompte possible per correu electrònic o postal al candidat una nova data per a la sessió d'assessorament dins dels límits temporals marcats en aquesta resolució.  
  
3) Aquesta fase tindrà una durada màxima de 35 dies hàbils, i no es computaran els dissabtes, diumenges ni festius. En casos excepcionals i degudament acreditats el Servei de Gestió de la Formació i Qualificació Professional podrà ampliar aquest termini.  
4) Començarà amb una reunió conjunta o per grups de candidats, en la qual l'equip d'assessors informarà sobre la dinàmica general d'assessorament, horaris, mitjans per a comunicar-se amb el candidat i totes aquelles qüestions que l'equip d'assessors considere d'interès per a facilitar el procediment. D'altra banda es recollirà la sol·licitud d'inscripció en la fase i el document del pagament de les taxes, o si escau minoració o exempció d'aquesta.  
5) L'assessor o l'assessora, quan es considere necessari, citarà l'aspirant a participar en el procediment per a ajudar-lo, si escau, a autoavaluar la seva competència, completar el seu historial personal o formatiu o a presentar evidències que ho justifiquen, amb la finalitat d'identificar la correspondència dels seus aprenentatges amb les unitats de competència que serien més idònies a l'efecte de reconeixement.  
6) L'assessor o l'assessora, atenent la documentació aportada, realitzarà un informe orientatiu sobre la conveniència que l'aspirant accedeix a la fase d'avaluació i sobre les competències professionals que considera suficientment justificat el seu pas a la fase següent.  
7) Si l'informe citat en l'apartat anterior és positiu, es traslladarà a la corresponent comissió d'avaluació en el dossier de competències, que contindrà tota la documentació aportada així com l'informe elaborat.  
  
8) Si l'informe és negatiu, se li indicarà al candidat o candidata la formació complementària que hauria de realitzar i els centres on podria rebre-la. No obstant això, atés que el contingut de l'informe de l'assessor o assessora no és vinculant, el candidat podrà decidir passar a la fase d'avaluació.  
9) La fase d'assessorament finalitza amb el lliurament al candidat de l'informe de l'assessor o assessora.  
10) En previsió de possible cofinançament, al llarg d'aquesta fase, amb ajuda de l'assessor o l'assessora, si és necessari, d'acord amb el Reglament 1304/2013, del Parlament i del Consell, de 17 de desembre de 2013, relatiu al Fons Social Europeu, el candidat haurà de facilitar la informació que permeta complir els requisits d'informació a través d'indicadors d'execució, referits al moment previ a l'inici de la seva admissió al procediment d'acreditació de competències. Sense perjudici que en el cas de ser necessari aquesta informació es recapte en la fase d'avaluació a través del personal avaluador.  
  
11. Avaluació  
1) En funció del nombre de candidats finalment admesos, la directora general de Formació Professional i Ensenyaments de Règim Especial, a proposta del Servei de Gestió de la Formació i Qualificació Professional, designarà els avaluadors i avaluadores adscrits per seus en aquest procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
  
2) Per a prendre part en la fase d'avaluació la persona aspirant haurà de presentar una sol·licitud en el mateix centre al final de la fase d'assessorament, i procedir a l'abonament de les taxes corresponents segons les unitats de competència en què s'ha inscrit per al seu reconeixement, i podrà, com a màxim, inscriure's en les que ha sigut assessorat en la fase anterior. L'abandó o renúncia a aquesta fase per part del candidat o candidata, que haurà de realitzar-se per escrit dirigit al president de la comissió, no comporta el reintegrament de la taxa corresponent. L'assistència a les entrevistes estructurades, contrastos directes i proves d'avaluació, individuals o col·lectives, presencials o telemàtiques, seran de caràcter obligatori. En cas que el candidat no puga assistir, haurà de justificar la seva absència al més aviat possible o se li tindrà per desistit de la seva sol·licitud, circumstància que es farà constar en el seu expedient, i figurarà en l'acta d'avaluació, com a no presentada. Es considerarà causa justificada els casos en els quals la no-assistència estiga motivada per malaltia del candidat que impossibilite la seva assistència, o per esdevenir un deure inexcusable de caràcter públic o personal. S'entén com deure inexcusable de caràcter públic o personal, l'obligació que incumbeix a una persona l'incompliment de la qual li genera una responsabilitat d'índole penal, civil o administrativa. En aquests supòsits, s'haurà de justificar la circumstància esdevinguda mitjançant document acreditatiu d'aquesta. En cas de justificar l'absència, la comissió d'avaluació notificarà al més aviat possible per correu electrònic o postal al candidat una nova data, dins dels límits temporals marcats en aquesta resolució, per a l'entrevista, contrast o prova d'avaluació. D'altra banda, durant el desenvolupament del procés d'avaluació, l'incompliment greu per part del candidat de les normes de prevenció de riscos laborals que s'hagen d'aplicar en les activitats d'avaluació, podrà provocar la seva interrupció i la valoració negativa de la competència corresponent.  
  
3) Començarà amb una reunió conjunta o per grups de candidats, en la qual la comissió d'avaluació informarà sobre la dinàmica general de l'avaluació, horaris, mitjans per a comunicar-se amb el candidat, termini per al pagament de les taxes i totes aquelles qüestions que es consideren d'interès per a facilitar el procediment. Aquesta fase tindrà una durada màxima de 35 dies hàbils, i no es computaran els dissabtes, diumenges ni festius. En casos excepcionals i degudament acreditats el Servei de Gestió de la Formació i Qualificació Professional podrà ampliar aquest termini.  
4) L'avaluació constarà de dues parts:  
a) Preparació de l'avaluació. En aquesta part cada aspirant serà informat pel personal avaluador sobre les característiques d'aquesta fase. Així mateix, es fixaran els moments, llocs i, en la mesura que siga possible, els procediments d'avaluació; tot això serà recollit en un pla d'avaluació, que comunicarà a cada candidat o candidata la comissió avaluadora. Aquest pla serà elaborat tenint en compte tota la documentació aportada i generada pel candidat en la fase d'assessorament.  
  
b) Desenvolupament de l'avaluació:  
- En primer lloc, s'avaluaran les evidències indirectes, analitzant el dossier de competències presentat pel candidat. En el cas de decidir que no ha de passar a contrast d'evidències directes, és preceptiva almenys una entrevista estructurada amb el candidat i comunicar-li de manera motivada la decisió per part de la comissió d'avaluació. En el cas de decidir que per evidències indirectes un candidat té adquirides totes les unitats de competència sol·licitades, igualment serà preceptiva almenys una entrevista professional amb el candidat, així com la comunicació posterior a aquesta persona de la decisió presa per part de la comissió d'Avaluació.  
  
- Posteriorment s'avaluaran les evidències directes, per a això s'utilitzaran diversos elements per a facilitar que el candidat puga demostrar la seva competència, tals com: el dossier individual de competències, l'entrevista personal, l'observació o simulació d'una pràctica o altres proves complementàries.  
5) L'avaluació, en cadascuna de les unitats de competència en les quals s'haja inscrit el candidat, tindrà per objecte comprovar si demostra la competència professional requerida en les realitzacions professionals, en els nivells establits en els criteris de realització i en una situació de treball, real o simulada, fixada a partir del context professional.  
  
6) L'avaluació es realitzarà analitzant l'informe de l'assessor o assessora i tota la documentació aportada pel candidat o candidata i, si escau, recaptant noves evidències necessàries per a avaluar la competència professional requerida en les unitats de competència en les quals s'haja inscrit.  
7) S'utilitzaran els mètodes que es consideren necessaris per a comprovar l'explicitat per la persona que presente la seua candidatura en la documentació aportada. Aquests mètodes poden ser, entre d'altres, l'observació de la persona candidata en el lloc de treball, simulacions, proves estandarditzades de competència professional o entrevista professional.  
8) La selecció dels mètodes i la seva concreció en activitats d'avaluació es realitzarà d'acord amb la naturalesa de la unitat de competència, les característiques de la persona aspirant a participar en el procediment i els criteris per a l'avaluació recollits en les guies d'evidències.  
  
9) L'avaluació es desenvoluparà seguint una planificació prèvia, en la qual constaran, almenys, les activitats i mètodes d'avaluació, així com els llocs i dates previstos. De cada activitat quedarà un registre signat per la persona aspirant i l'avaluador o avaluadora.  
10) Cada avaluador o avaluadora realitzarà un informe per a la comissió d'avaluació amb la seva proposta de judici de competència.  
11) El resultat de l'avaluació de la competència professional en una determinada unitat de competència s'expressarà en termes de demostrada o no demostrada.  
12) El candidat avaluat serà informat dels resultats de l'avaluació i tindrà dret a reclamació davant la comissió d'avaluació.  
  
12. Comissió avaluadora  
1. La comissió avaluadora estarà integrada per un mínim de cinc persones habilitades com a avaluadores, almenys dues d'elles personal al servei de l'Administració, designades per la directora general de Formació Professional i Ensenyaments de Règim Especial a proposta del Servei de Gestió de la Formació i Qualificació Professional, i se seguiran els criteris assenyalats en la base 10.1. Una d'aquestes actuarà de president o presidenta i una altra de secretari o secretària, i serà requisit que siga personal al servei de l'Administració. Es garantirà, sempre que siga possible, la presència d'avaluadors o avaluadores tant del sector formatiu com del productiu. El funcionament i actuació estaran subjectes als preceptes continguts en la Llei 40/2015, d'1 d'octubre, de règim jurídic del sector públic.  
D'altra banda, segons el que es preveu en l'article 27.5 del Reial decret 1224/2009, per a poder participar com avaluador o avaluadora és necessari no trobar-se incurs en les circumstàncies d'abstenció previstes en l'article 23 de la Llei 40/2015, de règim jurídic del sector públic.  
2. La comissió avaluadora podrà recaptar la col·laboració puntual de persones expertes, la participació de les quals l'haurà d'autoritzar el Servei de Gestió de la Formació i la Qualificació Professional.  
3. En el procés d'avaluació no podran intervindre persones que hagen participat com a personal assessor en aquesta convocatòria.  
4. Funcions de la comissió avaluadora:  
a) Organitzar el procés d'avaluació a través d'un pla que incloga les activitats o proves necessàries i la gestió derivada de la seva actuació.  
  
b) Valorar la documentació aportada pels candidats i per l'informe de l'assessor o assessora. Es podrà requerir al candidat, si això fora necessari, l'aportació d'una altra documentació complementària que evidencie l'adquisició de la competència professional que sol·licita li siga reconeguda.  
c) Determinar el mètode i instruments d'avaluació de la competència professional.  
d) Avaluar la competència professional a partir de la informació recopilada i les evidències generades i registrades al llarg de tot el procediment, i es prendrà com a referent les realitzacions professionals i els criteris de realització de cadascuna de les unitats de competència.  
  
e) Recollir els resultats en una acta d'avaluació que juntament amb tot l'expedient s'arxivarà en el mateix centre que actue de seu.  
f) Resoldre les reclamacions que puguen presentar els candidats durant el procés d'avaluació.  
g) Documentar el procés d'avaluació per al seguiment, control i garantia de qualitat.  
h) Informar el candidat dels resultats de l'avaluació; així com sobre les oportunitats per a completar la seua formació i obtindre l'acreditació completa de títols de Formació Professional o certificats de Professionalitat.  
i) Actuar en la fase d'admissió, revisant la documentació aportada pels candidats admesos en la fase de preinscripció, publicant les llistes corresponent i atendre les possibles reclamacions.  
  
j) Una vegada informat el candidat i en el termini màxim de 4 setmanes des de l'acreditació de la competència, obtindran de les persones admeses que hagen acreditat la seua competència professional en el procediment, els indicadors de resultat immediat, de conformitat amb el que es disposa en l'article 5 del Reglament 1304/2013, del Parlament i del Consell, de 17 de desembre de 2013, relatiu al Fons Social Europeu, en previsió de possibles cofinançaments.  
k) Totes les altres vinculades a les seues funcions que li siguen assignades pel Servei de Gestió de la Formació i Qualificació Professional.  
5. Funcions del president o presidenta de la comissió:  
a) Representar i mantindre la interlocució amb el Servei de Gestió de la Formació i la Qualificació Professional.  
b) Convocar i presidir les reunions de la comissió.  
c) Dirigir i coordinar les actuacions de la comissió.  
d) Supervisar i coordinar l'elaboració i el desenvolupament de les proves i les actuacions dels equips d'avaluació.  
e) Vetlar pel compliment de les normes establides en aquesta resolució.  
6. Funcions del secretari o secretària de la comissió:  
a) Redactar les actes i, si escau, donar fe dels acords adoptats en les reunions de la comissió.  
b) Rebre les propostes de judici de competència per al seu trasllat a la comissió.  
c) Expedir els certificats de caràcter no acadèmic que siguen sol·licitats pels candidats o per l'administració.  
d) Remetre les actes d'avaluació al Servei de Gestió de la Formació i la Qualificació Professional i arxivar còpia d'aquestes, juntament amb la resta de l'expedient del procediment, en el centre de referència.  
  
e) Emplenar la documentació requerida a l'efecte de la corresponent indemnització econòmica que poguera correspondre per les actuacions de la comissió.  
f) Redactar i publicar les llistes corresponents en el procés d'admissió i inscripció.  
7. Funcions del conjunt d'avaluadora s i avaluadors:  
a) Elaborar els plans d'avaluació.  
b) Assistir a la realització de les proves i controlar el seu desenvolupament.  
c) Registrar totes les activitats d'avaluació, que seran signades pels avaluadors o avaluadores i pel candidat.  
d) Proposar els judicis de competència.  
e) Redactar els informes d'avaluació.  
f) Participar en el procés d'admissió i inscripció.  
13. Resultats de l'avaluació  
1. La comissió, a partir dels informes d'avaluació i de les actuacions desenvolupades, emetrà un judici de competència en relació amb les evidències directes o indirectes aportades per cada aspirant. El judici de competència s'expressarà de forma dicotòmica, en termes de competència demostrada o competència no demostrada.  
2. Els referents d'avaluació per al procés descrit en el punt anterior seran les unitats de competència, amb les seves corresponents realitzacions professionals i criteris de realització.  
3. El document en el qual s'expressa el judici de competència serà entregat personalment al candidat a fi de garantir la necessària confidencialitat.  
14. Reclamacions  
Les persones interessades, contra les resolucions i els actes de tràmit de la comissió avaluadora, podran interposar reclamació davant el president o presidenta d'aquesta, en els cinc dies hàbils següents a la comunicació. La comissió resoldrà en el termini de cinc dies hàbils.  
  
Contra aquest acte, que no esgota la via administrativa, es podrà interposar recurs d'alçada davant la directora general de Formació Professional i Ensenyaments de Règim Especial, en el termini d'un mes.  
15. Proposta de formació i orientació final  
Una vegada finalitzat el procés d'avaluació el candidat rebrà de la comissió avaluadora un escrit en el qual es farà constar, segons siga procedent:  
1. Possibilitats de formació, amb les orientacions pertinents, perquè puga acreditar en convocatòries posteriors les unitats de competència per a les quals havia sol·licitat acreditació.  
2. Possibilitats de formació, amb les orientacions pertinents, per a completar un títol de Formació Professional o Certificat de Professionalitat.  
D'altra banda, quan el candidat complete els requisits per a l'obtenció d'un certificat de professionalitat o un títol de Formació Professional, la comissió avaluadora li indicarà els tràmits necessaris per a la seva obtenció.  
16. Acreditació de les unitats de competència  
a) A les persones que siguen avaluades positivament els serà entregat un document oficial de l'administració competent, d'acreditació de la unitat o unitats de competència corresponents.  
b) Les unitats de competència acreditades tenen valor en tot l'Estat i seran reconegudes a l'efecte d'acreditació parcial acumulable per a l'obtenció del títol de formació professional o certificat de professionalitat corresponent.  
c) En tot cas l'obtenció del títol de tècnic o de tècnic superior requerirà complir els requisits d'accés previstos en els ensenyaments corresponents, segons el que es preveu en la Llei orgànica 2/2006, d'educació, de 3 de maig.  
d) En el termini de 6 mesos des de l'acreditació de la competència professional, l'Administració podrà sol·licitar als candidats avaluats l'actualització de les dades dels indicadors de resultat immediat recaptats per la comissió d'avaluació, amb la finalitat de formalitzar els indicadors de resultat a llarg termini.  
17. Registre  
Les comissions d'avaluació traslladaran l'original de l'acta final al Servei de Gestió de la Formació i Qualificació Professional per a procedir a les acreditacions i incorporar aquestes al corresponent registre oficial. Es guardarà una còpia de l'acta amb la resta de l'expedient.  
18. Drets d'inscripció. Taxes  
Per a accedir a la fase d'assessorament cal abonar una taxa única i per a accedir a la fase d'avaluació cal abonar una taxa per cada unitat de competència sol·licitada.  
Les taxes esmentades es fixaran a l'empara del que es disposa en l'article 14.4 de la Llei 20/2017, de 28 de desembre, de taxes.  
Les exempcions o minoracions en l'import de les taxes seran les previstes en l'article 14.4.2 de la Llei 20/2017, de 28 de desembre, de taxes:  
Es troben exempts del pagament de taxes «els subjectes passius que es troben inscrits com a demandants legals d'ocupació, amb una antiguitat mínima de 3 mesos, referida a la data d'inici de la respectiva inscripció», i s'entendrà com a aquesta la data de la reunió en la qual el candidat sol·licita participar en la fase per a la qual abona la taxa.  
Tenen dret a una bonificació del 50 per 100 de la quota «les persones discapacitades amb un grau de minusvalidesa igual o superior al 33 per 100».  
La informació sobre l'imprès per a abonar les taxes així com la seua quantitat es facilitarà oportunament en la web de qualificacions professionals de la Conselleria d'Educació, Investigació, Cultura i Esport.